stanford-oval/wikipedia huggingface dataset:
הנס וינקלר
ביוגרפיה

הנס וינקלר נולד למשפחה סוציאל-דמוקרטית. הוא למד מנהל. מ-1925 או 1926 הוא עבד בבית המשפט המחוזי בלוקנוואלדה. הוא התחתן עם פרידה קלן (Klaehn), וילדיהם הורסט ורות נולדו ב-1929 וב-1931.
בנובמבר 1933 נאלץ וינקלר לתעד חקירות של חברי המפלגה הקומוניסטית של גרמניה (KPD) שעונו. מאז התנגד למשטר הנאצי.
הוא היה בקשר עם משפחתו של גינתר סמואל, ידיד יהודי, וכך היה עד לתנאי החיים המעיקים של היהודים ולייאושם. בסוף 1941, כשבני זוג ביקשו ממנו עזרה שלא יכול היה לספק, החל לחפש בעלי ברית. הוא ביקש כסף ותרומות מזון מאנשי עסקים ועצמאים. באוגוסט 1943 החביא צעיר יהודי שהתגורר בדירת שני החדרים הקטנה של בני הזוג במשך כמעט שנה. הוא בנה רשת בלוקנוואלדה שהסתירה בכל עת שישה עד עשרה יהודים.
בספטמבר 1943 נפגש וינקלר עם ורנר שארף, יהודי שנמלט מטרזיינשטט. הם חיפשו תמיכה מחברים ומכרים. הוקמה קבוצת ההתנגדות "קהילה לשלום ובנייה" שפעלה בין יוני 1943 לאוקטובר 1944.
הקבוצה סיפקה ליהודים המסתתרים מזון, כסף ומחסה. חברי הקבוצה גנבו וזייפו דרכונים. ב-1944 הקבוצה כתבה והפיצה שלושה עלונים הקוראים להתנגדות פסיבית נגד הנאצים, להניח את נשקם כדי לסיים את המלחמה ו"לשים קץ לשקרים ולרצח של הנאצים". כשכתבו את העלונים, הם גם רצו לתאר שליחות. לכן נתנו לקבוצה את השם "קהילה לשלום ובנייה". העלונים שוכפלו בלוקנוואלדה ובברלין. הקבוצה אספה כתובות, מספרי טלפונים והספדים של חיילים שנפלו. הם השליכו מכתבים עם עלונים לתיבות דואר בערים שונות כדי לא למשוך את תשומת הלב ללוקנוואלדה. כל עלון הכיל קריאה לשלוח עותקים לאנשים אחרים. העלונים היו בתפוצה של עד 3,500 עותקים. בפעולה נוספת בפברואר 1944, שלחה הקבוצה גזר דין מוות מזויף לשני מרגלים יהודים, שבתמורה להבטחה שלא יגורשו בעצמם, הסגירו יהודים שחיו במחתרת לגסטפו.
באוקטובר ובדצמבר 1944 נעצרו רוב חברי הקבוצה. אף על פי כן, הרוב שרדו עד שהגיעו בעלות הברית. רוב החברים היהודים שרדו בכלא הגסטפו בברלין, אך מספר גברים ואישה נרצחו, בהם ורנר שארף. החברים הלא-יהודים היו אמורים להיות מובאים למשפט בפוטסדאם, אך הדבר לא התאפשר בגלל התקדמות הצבא האדום. מתוך היהודים שהוסתרו על ידי הקבוצה, שישה שרדו.
דמותו של הנס וינקלר, המגולמת על ידי אנדראס שמידט, מופיעה בסרט הקולנוע הגרמני בבימויו של קלאוס רפלה, "הבלתי נראים" משנת 2017.
ראו גם

קהילה לשלום ובנייה
ורנר שארף
פנסיה גרין
הערות שוליים

↑  הבלתי נראים, באתר Movies.org.il
| --- | --- |
בקרת זהויות :  GND: 129036269  VIAF: 77382077   WorldCat (עם VIAF): 77382077
בראשידה אלוהים

| --- | --- |

ברשידה גוזרת את הרשת במדי מכבי בנות אשדוד
 לידה:  1 בנובמבר 1980 (בת 44) מאונט טרמפר שבניו יורק
 עמדה:  פאוור פורוורד
 גובה:  1.80 מטר
 מספר:  10
 מכללה:  אוניברסיטת מרילנד איסט שור, אוניברסיטת פאייטוויל
 קבוצות כשחקנית
 2000-2002   2002-2007   2007-2008   2008-2009   2011-2009   2011 - 2012   2013 -:  אוניברסיטת מרילנד   ליידי ברונקוס  אליצור רמלה   מכבי בנות אשדוד   אס"א ירושלים   מכבי בנות אשדוד   אס"א רמת השרון
 הישגים כשחקנית
 אליפות ישראל (2008), (2012)   גביע המדינה (2008), (2012)
בראשידה אלוהים (אנגלית: Brasheedah Elohim; נולדה ב-1 בנובמבר 1980 במאונט טרמפר, ניו יורק) היא כדורסלנית יהודייה ישראלית-אמריקאית המשחקת בעמדת הפאוור פורוורד בא.ס. רמת השרון.
ביוגרפיה

אלוהים שיחקה בקבוצת הכדורסל של אוניברסיטת מרילנד איסט שור בין 2000 ל-2002, ומאוחר יותר עזבה לקבוצת ליידי ברונקוס של אוניברסיטת פאייטוויל (Fayetteville) מצפון קרוליינה. בקבוצה זו הייתה שחקנית חמישייה. החל מ-2003 שיחקה אלוהים גם בנבחרת הטניס של האוניברסיטה.
בשנת 2007 הצטרפה לקבוצת אליצור רמלה. בהיותה יהודייה, קיבלה אזרחות ישראלית עם הגיעה לישראל, מכוח חוק השבות. לאורך העונה, בסיומה זכתה הקבוצה בדאבל (אליפות+גביע), אלוהים לא התבלטה במיוחד, אך התעלתה על עצמה במשחק הרביעי של סדרת חצי הגמר, בו גברה רמלה על רמת השרון, עד כי מאמנה, אלי רבי, ציין כי "ניתן לסכם את המשחק בשתי מילים: בראשידה אלוהים".
בעונת 2008/2009 שיחקה אלוהים במכבי בנות אשדוד והייתה לאחת השחקניות הבולטות בקבוצה. ובתחילת עונת 2009/2010 חתמה בקבוצת אס"א ירושלים. בתחילת עונת 2011/2012 חתמה במכבי בנות אשדוד, עימה זכתה בדאבל (אליפות+גביע).
לדברי בראשידה אלוהים, אמה החליפה את שם משפחתה המקורי ל"אלוהים" מכיוון שלא רצתה שילדיה יקבלו "שם של עבד".
אחיינה הוא הכדורסלן אייזאה אלוהים.
הערות שוליים

↑  רענן וייס, שי דורון: "יש לנו עוד משחק עונה אחד לנצח", באתר ynet, 14 באפריל 2008
↑  רענן וייס, אלוהים הגיעה ארצה: "שחקניות לא יפחדו מהשם שלי", באתר ynet, 22 ביולי 2007
↑  יואב מודעי, ‏כוכב NBA עם רקע יהודי? הכירו את אייזאה אלוהים, באתר ערוץ הספורט, 17 ביוני 2022
אלכסנדרה דדריו

| --- | --- |

דדריו, 2017
 לידה:  16 במרץ 1986 (בת 38) ניו יורק, ניו יורק, ארצות הברית
 שם לידה:  Alexandra Anna Daddario 
 מדינה:  ארצות הברית ארצות הברית
 תקופת הפעילות:  מ-2002
 מקום לימודים:  בית הספר ברירלי  מכללת מרימאונט מנהטן  בית ספר המקצועי לילדים 
 פרופיל ב-IMDb
 
אלכסנדרה אנה דדריו (באנגלית: Alexandra Anna Daddario; נולדה ב-16 במרץ 1986) היא שחקנית אמריקאית. התפרסמה בשל תפקידה כאנבת' צ'ייס בסדרת סרטי "פרסי ג'קסון", ולאחר מכן כיכבה בסרטים "המנסרים מטקסס תלת מימד", "סן אנדראס", בסרט האתחול של "משמר המפרץ", ובסדרות הטלוויזיה "צווארון לבן" בתפקיד קייט מוראו, ו"הלוטוס הלבן".
ביוגרפיה

נולדה בניו יורק, ניו יורק שבארצות הברית, למשפחה נוצרית ממוצא איטלקי, בריטי, צ'כוסלובקי והונגרי. בתם של כריסטינה, עורכת דין, וריצ'רד דדריו, תובע ביחידה נגד טרור לשעבר במשטרת העיר ניו יורק. גם אחיה, מת'יו דדאריו, הוא שחקן. יש לה אחות נוספת בשם קת'רין. סבה מצד אביה היה אמיליו ק' דדריו, נציג דמוקרט בבית הנבחרים של ארצות הברית ממדינת קונטיקט בין השנים 1959–1971.
גדלה באפר איסט סייד של מנהטן. היא בוגרת בית הספר הפרטי לבנות ברירלי ובית ספר מקצועי לילדים, בו לומדים ילדים שכבר עובדים או שואפים לעבוד כשחקנים. דדריו מספרת שהחליטה להיות שחקנית כבר בגיל 11. היא למדה במרימאונט מנהטן קולג'. לדבריה, במשך שנים למדה את טכניקת מייזנר (אנ').
היא מתגוררת בלוס אנג'לס.
קריירה

בשנת 2002, בגיל 16, עשתה את הופעת הבכורה הטלוויזיונית שלה, באופרת הסבון "כל ילדיי", בה גילמה את הנערה הפגועה לורי לואיס. ב-2007 שיחקה בסרט האימה של מרי למברט "עליית הגג" לצד ג'ייסון לואיס. תפקידה הגדול הראשון היה גילום דמותה של אנבת' צ'ייס בסרט הפנטזיה-הרפתקאות "פרסי ג'קסון וגנב הברק" (2010). על תפקיד זה הייתה מועמדת לפרס בחירת הנוער 2010 בקטגוריית פריצת השנה. בתקופה זו שיחקה את קייט מוראו, מושא אהבתו של ניל קפרי (מאט בומר) בסדרה "צווארון לבן".
בשנת 2011 שיחקה בסרט הקומדיה "רווקים לשבוע". היה לה גם תפקיד חוזר בסדרה "הורות".
בשנת 2012 היא כיכבה בווידאו-קליפ לשיר "Radioactive" של להקת Imagine Dragons, והיה לה תפקיד אורח בסדרה הקומית "פילדלפיה זורחת". תפקיד הכוכב הראשון שלה בסרט מאז "פרסי ג'קסון" היה כהת'ר מילר בסרט האימה "המנסרים מטקסס תלת מימד", שיצא בשנת 2013 אף על פי שהצילומים נערכו כמעט שנתיים קודם לכן. על תפקיד זה הייתה מועמדת לפרס הקולנוע של MTV‏ 2013 בקטגוריית "Best Scared-As-Shit Performance" (אנ'). בשלהי 2013 חזרה לתפקיד אנבת' צ'ייס בסרט "פרסי ג'קסון וים המפלצות".
בשנת 2014 משכה את תשומת לב התקשורת בתפקידה בעונה הראשונה של הסדרה "בלש אמיתי" של HBO. היא הופיעה בארבעה פרקים בתור ליסה טראגנטי, אחת המאהבות של דמותו של וודי הרלסון. לאחר מכן הופיעה בקומדיה "איך להיפטר מהאקסית" (אנ') לצד אנטון ילצ'ין.
בשנת 2015 היה לה תפקיד ראשי בסרט "סן אנדראס", על תפקיד זה הייתה מועמדת לפרס בחירת הנוער 2015 בקטגוריית שחקנית בסרט פעולה. כמו כן, הייתה מועמדת לפרס Golden Schmoes לשנת 2015 על תפקידה זה בקטגוריית Best T&A of the Year. באותה שנה שיחקה בהופעת קמע בפרק הפיילוט של הסדרה הקומית של ויל פורטה, "האיש האחרון בעולם", והייתה לה הופעת אורח בסדרה "אימה אמריקאית: המלון", בה שיחקה גרסה בדיונית של המעצבת נטאשה רמבובה (אנ').
בשנת 2016 שיחקה בתפקיד משנה (מוניקה) בסרטו של ניקולס ספארקס, "הבחירה" (אנ'). מדבבת את הדמות הצרעה במשחק הווידאו "Marvel Avengers Academy" (אנ')‏ (2016), על פי סדרת הקומיקס האוונג'רס.
בשנת 2017 שיחקה בסרט הקומי "טיסה לשלושה" (The Layover) (אנ') של ויליאם ה. מייסי. באותה השנה לוהקה לתפקיד הנשי הראשי בסרט "משמר המפרץ", עיבוד קולנועי לסדרה באותו השם משנות ה-90, ושיחקה בתפקיד סאמר קווין, שגולמה בסדרה על ידי ניקול אגרט. ושיחקה בתפקיד קטן בקומדיה "הבית תמיד זוכה" לצד איימי פולר וויל פרל.
בשנת 2018 כיכבה בסרט "תמיד גרנו בטירה" לצד טאיסה פרמיגה וסבסטיאן סטן, הסרט אשר מבוסס על ספר באותו שם משנת 1962 שנכתב על ידי שירלי ג'קסון. כמו כן, כיכבה בסרט הקומי "כאשר נפגשנו לראשונה" לצד אדם דווין, והשתתפה בווידאו-קליפ של מארון 5 לשיר "Wait".
בשנת 2019 כיכבה לצד טיילר הקלין בסרט "אפשר לגלות לך סוד?", וגילמה את ג'ייד, מושא אהבתה של טיילור בסדרת הטלוויזיה "למה נשים רוצחות" ברשת CBS.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2005 | חיים בין השורות | ילדה יפה |  |
| 2006 | המדינה החמה ביותר | קים |  |
| 2007 | עליית הגג | אווה שטראוס |  |
| 2007 | The Babysitters | ברברה ייטס |  |
| 2010 | פרסי ג'קסון וגנב הברק | אנבת' צ'ייס |  |
| 2010 | שכול | אליסון מילר |  |
| 2011 | רווקים לשבוע | פייג' |  |
| 2013 | פרסי ג'קסון וים המפלצות | אנבת' צ'ייס |  |
| 2013 | המנסרים מטקסס תלת מימד | הת'ר מילר |  |
| 2014 | איך להיפטר מהאקסית | אוליביה |  |
| 2015 | סן אנדראס | בלייק גיינס |  |
| 2016 | אפוי בברוקלין | קייט וינסטון |  |
| 2016 | הבחירה | מוניקה |  |
| 2017 | משמר המפרץ | סאמר קווין |  |
| 2017 | הבית תמיד זוכה | קורסיקה |  |
| 2017 | טיסה לשלושה | קייט ג'פריס |  |
| 2018 | פרא | צוללנית |  |
| 2018 | תמיד גרנו בטירה | קונסטנס בלקווד |  |
| 2018 | כאשר נפגשנו לראשונה | אייברי מרטין |  |
| 2019 | Night Hunter | רייצ'ל צ'ייס |  |
| 2019 | אפשר לגלות לך סוד? | אמה קוריגאן | גם מפיקה בפועל |
| 2019 | משדרים אבודים | דנה לי |  |
| 2019 | אנו מזמנים את החושך | אלכסיס באטלר | גם מפיקה |
| 2020 | מלונות אהבה בטוקיו (אנ') | מרגרט | צולם ב-2017 |
| 2020 | 1 Night in San Diego | קלסי |  |
| 2020 | אפקט החסינות | מיי |  |
| 2020 | סופרמן: איש המחר | לויס ליין | דיבוב |
| 2021 | Die in a Gunfight | מארי ראט'קארת' |  |
| 2022 | לגדול עם ההורים | ג'וי |  |
| 2024 | I Wish You All the Best | האנה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2003-2002 | כל ילדיי | לורי לואיס | 43 פרקים |
| 2004, 2006 | חוק וסדר | פליסיה / סמנת'ה ברספורד | פרקים: "Enemy", "Release" |
| 2005, 2009 | חוק וסדר: כוונה פלילית | סוזי ארמסטרונג / ליסה וולסלי | פרקים: "In the Wee Small Hours (Part 1)", "Salome in Manhattan" |
| 2006 | הרשעה | ונסה | פרק: "Pilot" |
| 2006 | הסופרנוס | אישה אחרת | פרק: "Johnny Cakes" |
| 2009 | Damages | לילי ארסנולט | פרק: "I Lied, Too" |
| 2009 | החיים על מאדים | אמילי וויט | פרק: "Salome in Manhattan" |
| 2009 | האחות ג'קי | אישה צעירה | פרק: "Pilot" |
| 2011-2009 | צווארון לבן | קייט מוראו | תפקיד חוזר; (עונות 2-1); 7 פרקים |
| 2012-2011 | הורים במשרה מלאה | רייצ'ל | תפקיד חוזר; (עונה 3); 5 פרקים |
| 2012 | פילדלפיה זורחת | רובי טאפט | פרק: "Charlie and Dee Find Love" |
| 2014 | נשואים | אלה המלצרית | פרק: "pilot" |
| 2014 | הבחורה החדשה | מישל | 2 פרקים |
| 2014 | בלש אמיתי | ליסה טראגנטי | 4 פרקים |
| 2015 | אימה אמריקאית: המלון | נטשה רמבובה | 3 פרקים |
| 2015 | האיש האחרון בעולם | ויקטוריה | פרק: "Alive in Tucson" |
| 2016 | רובוט צ'יקן | תרסה ג'ונסון / לנה | דיבוב; פרק: "Joel Hurwitz Returns" |
| 2016 | עובדים מצטיינים | דונה | פרק: "Save the Cat" |
| 2019 | למה נשים רוצחות | ג'ייד / איירין טבצ'ניק | תפקיד ראשי (עונה 1); 10 פרקים |
| 2021 | מאהבת בתשלום מראש | תאני | 4 פרקים |
| 2021 | הלוטוס הלבן | רייצ"ל פאטון | תפקיד ראשי; 6 פרקים מועמדת פרס אמי לבידור בפריים טיים לשחקנית משנה במיני-סדרה או בסרט טלוויזיה (אנ') (2022) |
| 2023 | קואלה מן | מקיילה | דיבוב; פרק: "Bin Day" |
| 2023 - הווה | מכשפות מייפייר | ד"ר רואן פילדינג | תפקיד ראשי; 8 פרקים |
הערות שוליים

↑  Alexandra Daddario Interview, באתר View London
↑  Marlow Stern, Alexandra Daddario on 'True Detective's' Misogyny Claims and her Hollywood Ascent, באתר The Daily Beast,‏ 5.9.2014
↑  Chris Wallace, Alexandra Daddario, באתר Interview Magazine,‏ 8.6.2014
↑  Megan Masters, White Collar Alum Alexandra Daddario Joins the Family Biz, באתר TV Line,‏ 21 בספטמבר 2011
↑  Priya Rao, Alexandra Daddario Talks True Detective, Boobs, and Fashion, באתר וניטי פייר, 22 בפברואר 2014
↑  Lisa Tragnetti, באתר IMDb
↑  Kevin P. Sullivan, Alexandra Daddario Talks 'True Detective' Nude Scene: 'I Just Sort Of Did It, באתר MTV,‏ 17.1.2014
↑  Priya Rao, The Case of the Missing Bikini, באתר וניטי פייר, 10 באפריל 2014
↑  Golden Schmoes Awards, באתר IMDb
↑  רשימת שחקני הסדרה The Last Man on Earth, באתר IMDb
↑  Emily L. Stephens, American Horror Story: Hotel does its best work without words, באתר AV Club,‏ 19 בנובמבר 2015
↑  ‘True Detective’s’ Alexandra Daddario Joins Nicholas Sparks Adaptation ‘The Choice’, באתר The Wrap,‏ 8 באוקטובר 2014
↑  Eric Goldman, Marvel Avengers Academy Launches with an All-Star Cast, באתר IGN,‏ 4 בפברואר 2016
↑  Mike Fleming Jr, Alexandra Daddario Lands ‘Baywatch’ Female Lead, באתר Deadline,‏ 18 בנובמבר 2015
| --- | --- |
בקרת זהויות :  NLI: 987007411948005171  PLWABN: 9811784467305606  BIBSYS: 15046123  BNE: XX5522692  BnF: cb16230318v (data)  GND: 1162657669  ISNI: 0000 0000 8190 2946  LCCN: no2010103815  NKC: xx0218902  NLK: KAC2020M6062  NTA: 416170285  SUDOC: 147783364  VIAF: 121874005   WorldCat (עם VIAF): 121874005 
דדריו בכנס וונדרקון, ‏2015
דדריו בפסטיבל הסרטים "אוסטין", 2016
פנסיה גרין

| --- | --- |
אין תמונה חופשית
 לידה:  22 באוגוסט 1904 סטרי, האימפריה האוסטרו-הונגרית 
 פטירה:  3 במרץ 1945 (בגיל 40) טרזיינשטט, צ'כיה 
 שם לידה:  Fancia Glück 
 מדינה:  גרמניה, הרייך הגרמני 
 
פַנְסִיָה גרין (בגרמנית: Fancia Grün), לבית גליק (Glück; ‏22 באוגוסט 1904, סטרי, גליציה - 3 במרץ 1945, טרזיינשטט) הייתה לוחמת נגד הנאציזם בגרמניה הנאצית. היא השתייכה לקבוצת ההתנגדות "קהילה לשלום ובנייה".
חייה

גרין עברה בשנת 1911 לברלין עם משפחתה, שם למדה בבית ספר יסודי ומסחרי. היא נישאה לאיש העסקים גרהרד גרין ב-1928 והתגרשה ב-1938, אך השניים נותרו בקשר. משנת 1938 עבדה גרין כמזכירה במשרד הרישום של הקהילה היהודית בברלין, שם כתבה רשימות גירוש. גרין וחברה ורנר שארף קיבלו כך מידע על המתרחש בקהילה היהודית. בעלה לשעבר גרהרד גרין ואשתו החדשה אילזה, לה היה נשוי מ-1942, הסתתרו בתחילת 1943, בעוד ורנר וגרטרוד שארף וכן פנסיה גרין ירדו למחתרת ב-1943.
גרין הייתה בקשר עם יוהנה שלשמידט (Schallschmidt), אדית ברלו (Berlow) ומסתירות אחרות.
ורנר שארף וגרין נעצרו ב-1943 וגורשו לגטו טרזינשטט ב-4 באוגוסט 1943, משם הצליחו להימלט ב-7 בספטמבר 1943 יחד עם אברהם ניגו (Niegho).
פעילותה נגד הנאצים

בסוף ספטמבר 1943 פגש ורנר שארף את הנס וינקלר בלוקנוולדה. הם ביקשו להסתיר יהודים ולהפיץ עלונים נגד המלחמה.
עם חברים נוספים בברלין, הוקמה קבוצת ההתנגדות "קהילה לשלום ובנייה", אליה השתייכו כ-20 איש.
גרין הייתה מעורבת בכל פעולות ההתנגדות של ורנר שארף.
שארף נעצר ב-14 באוקטובר 1944 בפרירוס (Prieros) וגרין - שישה ימים לאחר מכן, מול בית העירייה של טרפטוב (Treptow). הם הוחזקו בתחילה בכלא באלכסנדרפלאץ. גרין גורשה למחנה שולשטראסה (Schulstraße) ב-1945 ולאחר מכן לגטו טרזינשטט. ב-3 במרץ 1945 נורתה במבצר הקטן בטרזינשטט.
הנצחה

בשנת 2011 הונחה אבן נגף בחזית דירתה של גרין ברחוב קולביץ (Kollwitzstrasse) 48 בברלין-פרנצלאואר ברג לזכרה.
אבן נגף לזכר פנסיה גרין בברלין-פרנצלאואר ברג
Sacrifice (שיר של דה ויקנד)

"Sacrifice" הוא סינגל של הזמר-יוצר הקנדי דה ויקנד. השיר יצא ב-7 בינואר 2022, כסינגל השני מתוך אלבום האולפן החמישי שלו, Dawn FM. השיר נכתב על ידי דה ויקנד, מקס מרטין, אוסקר הולטר, קארל נורדסטרום, קווין דואן מקורד ו-Swedish House Mafia.
קליפ

הקליפ של "Sacrifice" עלה ל-YouTube ב-7 בינואר 2022. הוא בוים על ידי Cliqua והוא כולל שימוש רב בתאורת Strobe בדומה לשיתופי פעולה קודמים שנעשו על ידי הצמד וטספיי.
הקליפ מתחיל עם קטע שבו דה ויקנד המום ומבולבל כשהוא נמצא בקצה מנהרה בזמן קטע מרצועת הכותרת של Dawn FM עם השחקן הקנדי ג'ים קארי. לאחר מכן הוא מתעורר מהאירועים שהתרחשו בקליפ של "Take My Breath". סדרה של תמונות ויזואליות וצילומי ריקוד בגוון פסיכדלי.
מילים ולחן

"Sacrifice" תואר על ידי מבקרי מוזיקה כרצועת דיסקו-פאנק. אורך השיר הוא שלוש דקות ותשע שניות, ויש בו דגימה של השיר "I Want to Thank You" של הזמרת האמריקאית אלישיה מאיירס משנת 1981.
ביקורות

המבקרים ציינו את "Sacrifice" כרצועה בולטת באלבום. ברולינג סטון השוו את הביצוע של דה ויקנד בשיר לזה של מייקל ג'קסון בשירים "Wanna Be Startin' Somethin'" ו-"Don't Stop 'Til You Get Enough".
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  עולמי | בילבורד גלובל 200 | 2 |  |
|  אוסטריה | Ö3 אוסטריה טופ 40‏ | 27 |  |
|  אוסטרליה | מצעד הסינגלים האוסטרלי | 9 |  |
|  איסלנד | הפלייליסט | 5 |  |
|  איטליה | מצעד הסינגלים האיטלקי | 38 |  |
|  אירלנד | מצעד הסינגלים האירי | 5 |  |
|  ארצות הברית | בילבורד הוט 100 | 11 |  |
|  ארצות הברית | מצעד שירי ה-R&B/היפ-הופ | 3 |  |
|  ארצות הברית | מצעד 40 השירים למבוגרים | 21 |  |
|  ארצות הברית | מצעד השירים הקצביים | 24 |  |
|  גרמניה | GfK – טופ 100 | 27 |  |
|  דנמרק | היטליסטן | 12 |  |
|  דרום אפריקה | אנטרטיינמנט מוניטורינג אפריקה | 17 |  |
|  הודו | IMI | 7 |  |
|  הולנד | מצעד 40 הסינגלים ההולנדיים | 12 |  |
|  הונגריה | Rádiós Top 40 | 20 |  |
|  הממלכה המאוחדת | מצעד הסינגלים הבריטי | 10 |  |
|  הממלכה המאוחדת | מצעד שירי ה-R&B | 4 |  |
|  וייטנאם | וייטנאם הוט 100 | 22 |  |
|  ולוניה | אולטראטופ 40 | 28 |  |
|  יוון | IFPI Greece | 1 |  |
|  יפן | יפן הוט 100 | 85 |  |
|  ישראל | מדיה פורסט ישראל | - |  |
|  ישראל | המצעד הבינלאומי של גלגלצ | 5 |  |
|  לטביה | לטביה טופ 40 | 36 |  |
|  ליטא | AGATA | 3 |  |
|  מלזיה | RIM | 17 |  |
|  נורווגיה | VG-lista | 7 |  |
|  ניו זילנד | המצעד הניו זילנדי הרשמי | 22 |  |
|  סינגפור | RIAS | 15 |  |
|  סלובקיה | ČNS IFPI | 9 |  |
|  ספרד | PROMUSICAE | 68 |  |
|  פורטוגל | מצעד הסינגלים הפורטוגזי | 6 |  |
|  פינלנד | המצעדים הפיניים הרשמיים | 7 |  |
|  פלנדריה | אולטראטופ 50 | 17 |  |
|  צ'כיה | ČNS IFPI | 27 |  |
|  צרפת | SNEP | 21 |  |
|  קוריאה הדרומית | סירקל צ'ארט | 194 |  |
|  קנדה | קנדה הוט 100 | 9 |  |
|  שוודיה | סוורייטופליסטן | 5 |  |
|  שווייץ | המצעד השווייצרי | 13 |  |
הערות שוליים

↑  Conteh, Mankaprr (7 בינואר 2022). "Five Things We Learned from the Weeknd's 'Dawn FM'". נבדק ב-7 בינואר 2022. {{cite web}}:  (עזרה)
| דה ויקנד |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Kiss Land‏ • Beauty Behind the Madness‏ • Starboy‏ • After Hours‏ • Dawn FM • Hurry Up Tomorrow |  |
| אלבומי אוסף | Trilogy‏ • The Weeknd in Japan‏ • The Highlights |  |
| מיקסטייפים | House of Balloons‏ • Thursday‏ • Echoes of Silence |  |
| מיני-אלבומים | My Dear Melancholy |  |
| אלבומי הופעה | Live at SoFi Stadium |  |
| סיבובי הופעות | The Madness Fall Tour‏ • Starboy: Legend of the Fall Tour‏ • The Weeknd Asia Tour‏ • The After Hours Tour |  |
| סינגלים | "Wicked Games"‏ • "Twenty Eight"‏ • "The Zone"‏ • "Kiss Land"‏ • "Belong to the World"‏ • "Love in the Sky"‏ • "Live For"‏ • "Pretty"‏ • "Wanderlust"‏ • "Often"‏ • "Love Me Harder"‏ • "Earned It"‏ • "The Hills"‏ • "Can't Feel My Face"‏ • "In the Night"‏ • "Acquainted"‏ • "Starboy"‏ • "I Feel It Coming"‏ • "Party Monster"‏ • "Reminder"‏ • "Rockin'‎"‏ • "Die for You"‏ • "Secrets"‏ • "Pray for Me"‏ • "Call Out My Name"‏ • "Lost in the Fire"‏ • "Power Is Power"‏ • "Heartless"‏ • "Blinding Lights"‏ • "In Your Eyes"‏ • "Smile"‏ • "Save Your Tears"‏ • "Over Now"‏ • "Hawái (Remix)"‏ • "You Right" • "Better Believe" • "Take My Breath" • "Die for It" • "Hurricane" • "Moth to a Flame" • "One Right Now" • "Sacrifice" • "Out of Time" • "Less than Zero" • "Creepin'" • "Popular" • "K-pop" |  |
| השתתפות בסינגלים | "Crew Love"‏ • "Remember You"‏ • "Odd Look"‏ • "Elastic Heart"‏ • "Or Nah (Remix)"‏ • "Drinks of Us"‏ • "Might Not"‏ • "Wonderful"‏ • "Nocturnal"‏ • "Low Life"‏ • "Wild Life"‏ • "Some Way"‏ • "Lust for Life"‏ • "A Lie"‏ • "What You Want"‏ • "Wake Up" |  |
| שירים אחרים | "Dark Times"‏ • "Thought I Knew You"‏ • "After Hours"‏ • "Off the Table"‏ • "Gasoline"‏ • "I Heard You're Married"‏ • "Is There Someone Else?"‏ • "How Do I Make You Love Me?" |  |
| --- | --- |
בקרת זהויות :  MusicBrainz release group: e298858b-b5c7-4687-879c-488ca1da9a8b  MusicBrainz work: 170c9854-119d-448a-8ee1-e1bcb78a9bfd
רונלד כהן

| --- | --- |

 לידה:  1 באוגוסט 1945 (בן 79) קהיר, מצרים 
 מדינה:  ארצות הברית, הממלכה המאוחדת 
 השכלה:  בית הספר לעסקים של הרווארד  אוניברסיטת הרווארד 
 מפלגה:  מפלגת הלייבור 
 בן או בת זוג:  שרון הראל (1987–?) 
 פרסים והוקרה:  Knight Bachelor 
 www.ronaldcohen.org
 
סר רונלד כהן (באנגלית: Sir Ronald Cohen; נולד ב-1 באוגוסט 1945) הוא איש עסקים, איל הון בריטי ודמות פוליטית. ידוע כאבי קרנות ההון סיכון בבריטניה, מייסד אייפקס פרטנרס ותורם למפלגת הלייבור הבריטית. כהן הוא יהודי יליד מצרים.
תולדות חייו > שנותיו הראשונות והשכלתו

רונלד כהן נולד בקהיר בשנת 1945 למשפחה יהודית שמוצאהּ מהעיר חלב שבסוריה, למיכאל מוראד כהן וסוניה לבית דואק מבריטניה, שמשפחתהּ גם כן מחלב. אביו התעניין מאוד בתרבות הערבית והיה מעורה בה. כהן עצמו נשלח לבית ספר שנוהל על ידי נזירים, שם למד ערבית וצרפתית. בשנת 1957 בעקבות מבצע סיני ורדיפות שהיו במצרים לאחר מבצע סואץ, הפכו חיי המשפחה בלתי נסבלים והם נאלצו לעזוב את מצרים והגיעו ללונדון, לשכונת גולדרס גרין, בחוסר כל. כהן, שלפי עדותו לא ידע כלל אנגלית, פתח במסע להרחבת אופקיו בהדרכת אחד המורים בבית ספרו. המורה הכין לו רשימת קריאה מגוונת ובסוף תקופתו בבית הספר השיג את מטרתו והתקבל לאוקספורד עם מלגה. באוקספורד היה פעיל במועדון הדיבייט "אוקספורד יוניון" ‏(Oxford Union) ואף נבחר לנשיאו (תפקיד אותו מלאו כמה מראשי ממשלת בריטניה והפוליטיקאים הבכירים שם). באוקספורד קיבל תואר בפילוסופיה, פוליטיקה וכלכלה. לאחר לימודיו באוקספורד למד בבית הספר למנהל עסקים בהרווארד וקיבל תואר מוסמך.
תולדות חייו > עסקיו

לאחר סיום לימודיו בהרווארד החל לעבוד בתאגיד הייעוץ מקינזי וב-1971 הקים קרן ההשקעות, שלאחר איחוד עם קרן דומה שהוקמה בארצות הברית הפכה לאייפקס פרטנרס. החברה צמחה לאיטה בשנות ה-70 אך נהנתה מגידול מהיר בשנות ה-90 של המאה העשרים. הקרן מעורבת בהנפקות שונות והשקעות במספר רב של תחומים, ובהם: טכנולוגיה וטלקומוניקציה, רפואה, שירותים פיננסים ועסקיים, קמעונאות וצריכה. בין היתר השקיעה בכ-500 חברות הזנק ובחברות מבוססות. בתחילת המאה ה-21 חדרה לשוק הישראלי ורכשה את השליטה בחברות בזק ותנובה. בשנת 2008 פרש כהן מניהול הקרן.
ב-1996 סייע להקמת את בורסת ה-Easdaq המתרכזת במניות טכנולוגיה, כמקבילה ומתחרה אירופאית לבורסת הנאסד"ק.
כהן הקים קרנות השקעה נוספות שנועדו לתת פתרונות כלכליים לבעיות חברתיות, בהן הוא עסק נכון ל-2008: "פורטלנד טראסט" (Portland Trust) היא קרן ללא כוונת רווח שנועדה להשקעה במזרח התיכון. בין שאר פעולותיה, פורטלנד טראסט השקיעה למעלה ממיליארד דולר בבניית בתים ברמאללה ובשכם. כהן מאמין בהשפעת הכלכלה על פתרון סכסוכים עקובים מדם, ורואה בצפון אירלנד דוגמה להצלחה. בהקשר של הסכסוך הישראלי-פלסטיני, הוא סבור כי אם ישתפר מצבה של המשפחה הפלסטינית הממוצעת ובפרט בתחום הדיור והחינוך, הרי עמדת הבסיס של הסכסוך תשתנה. כהן מעורב גם בקרן לשם רווח בשם "ברידג'ס ונצ'רס" להשקעה באזורים לא מפותחים בבריטניה והשגת שוויון. קרן אימפקט בשם Social Finance שהקים בשנת 2007, נחשבת ליזמה חלוצית בתחום השקעות האימפקט, וגייסה כספים עבור מיזם שהצליח לייצר רווח למשקיעים תוך כדי הגשמת מטרות של שילוב אסירים משוחררים בשוק העבודה. Social Finance פתחה שלוחות גם בארצות הברית ובישראל, ובשנת 2018 הודיעה קרן השקעות נוספת של כהן שתשקיע במיזמי אימפקט בישראל 75 מיליון דולר.
תולדות חייו > בפוליטיקה

בתחילת דרכו היה מזוהה עם המפלגה הליברלית בבריטניה, כיוון שלדבריו סלד מהגישה המעמדית של המפלגה השמרנית, ואף התמודד מטעמה, ללא הצלחה, לפרלמנט הבריטי והאירופי. ב-1996 החל לתמוך במפלגת העבודה הבריטית ובטוני בלייר. כהן הוא מהתורמים הגדולים למפלגה ובפרט נחשב למממן מרכזי של ראש הממשלה גורדון בראון.
פרטים אישיים ותוארי כבוד

כהן זכה בתואר אבירות בשנת 2000 על תרומותיו לענף הון הסיכון, והוא ידוע מאז בבריטניה כ"סר רונלד". הוא כתב ספר (The Second Bounce of the Ball) על קורותיו בעולם העסקים.
כהן מכהן במספר מועצות מנהלים של ארגוני צדקה וציבור, הוא דירקטור של המוזיאון הבריטי ועומד בראש ועדה שמטרתה לחלק לצדקה כספים מחשבונות רדומים בבנקים.
כהן נישא שלוש פעמים. אשתו השלישית ואם שני ילדיו היא שרון הראל, ישראלית ובתו של יוסי הראל, מפקד האקסודוס, ומפיקת סרטים ("הלהקה", "דיזנגוף 99" ו"פארק גוספורד"). הוא חבר בבית הכנסת הרפורמי של מערב לונדון ‏(West London Synagogue).
הערות שוליים

↑  ליאת רון‏, בין אייפקס לאימפקט: "תקציר מנהלים" עם סר רונלד כהן, באתר וואלה, 29 בספטמבר 2021
↑  ראיון בפיננשל טיימס, אפריל 2008
↑  הדר חורש, רונלד כהן ובנימין נתניהו יודיעו היום: עסקת בזק הושלמה, באתר TheMarker‏, 10 ביולי 2011
↑  יורם גביזון, הרווח של איפקס מתנובה: מיליארד דולר בשלוש שנים, באתר TheMarker‏, 27 באפריל 2011
↑  מיכל רמתי, רונלד כהן: אבי תעשיית ההון סיכון האירופית, באתר TheMarker‏, 10 בדצמבר 2009
↑  ראיון בג'ואיש קרוניקל, ספטמבר 2007
↑  עמירם ברקת, ‏יזמי האג"ח החברתיות במסר לממשלות: שלמו תמורת תוצאות, באתר גלובס, 12 ביולי 2016
↑  נתי יפת, ‏קרן אימפקט של רונלד כהן תשקיע 75 מיליון דולר בישראל | בלעדי, באתר גלובס, 15 במרץ 2018
| --- | --- |
בקרת זהויות :  NLI: 987007417370005171  BnF: cb15981680f (data)  GND: 1016584555  ISNI: 0000 0000 3535 212X  LCCN: nb2008004103  SUDOC: 129919276  VIAF: 28743288   WorldCat (עם VIAF): 28743288